
Kjære bønnevenner!

«Salig er den som har Jakobs Gud som sin hjelper, som har sitt håp i Herren, sin Gud, Han som skapte himmelen og jorden, havet og alt som er i dem. Det er Han som holder sannheten oppe til evig tid, som lar de undertrykte få sin rett, som gir de sultne mat. Herren løser dem som er bundet.»


Det er et tydelig løfte vi får om frelse og evig liv, dersom vi legger vårt liv i Herrens hender. For det betyr at vi også tror på Ham. Det går ikke an å sette sin lit til Herren uten at man tror at Han fins og er den Han utgir seg for å være. Så dersom du velger å stole på Gud og har ham som din hjelper, så bekjenner du med dine handlinger at du tror på Gud. 

Ikke på hvilken som helst Gud, men Han som har skapt alle ting og er opphavet til alt. Han er også sannheten og den som virkelig bryr seg om alle dine behov. 

Derfor kan vi også lese teksten på denne måten: «Frelst er den som har Jakobs Gud som sin hjelper, som har sitt håp i Herren, sin Gud.»

Kjøp av Vardø Menighetshus – Hva skjer?
2. juni opprettet vi en spleis for å samle inn de kr 400.000 som vi manglet for å kjøpe Vardø Menighetshus. Vi hadde da samlet inn rundt kr 100.000 ved hjelp av Vipps og bankkonto. Målet er å samle inn kr 500.000 totalt - til kjøp av Vardø Menighetshus. Hvordan er status nå?

Vi har nå vi fått inn rundt kr 270.000 totalt – ca kr 60.000 gjennom Spleis og kr 210.000 via Vipps og bankkonto. Det betyr at vi fortsatt mangler rundt kr 230.000 for å nå målet. Skal vi klare dette, så er vi helt avhengige av deres hjelp for å klare dette. Vi har nå også satt oss et nytt delmål på at vi skal klare kr 350.000 innen 1. september. Her er vi kommet godt i gang, slik at vi for øyeblikket bare mangler kr 80.000 på å nå målet. Du kan hjelpe oss ved å gi oss din gave i dag eller dele dette med andre som kan være interessert i å støtte oss. Følg gjerne med på vår nettside/FB-side for oppdatert informasjon om hvordan vi ligger an. Takk til alle som støtter oss og gjør dette mulig.

Vår visjon er å gjøre Vardø Menighetshus til et bønnehus, men også drive annet kristent arbeid på huset. Vi ønsker å bruke huset aktivt i forbindelse med bønn for Vardø, Finnmark, nordområdene og Norge i tillegg til at vi ønsker å arrangere møter, møtehelger m.m på huset. Når vi har kjøpt huset, så ønsker vi også å sette i gang prosessen med å pusse opp lokalene, slik at de blir mest mulig tjenlige til vårt arbeid. Takk for at dere vil stå sammen med oss i dette både gjennom å støtte oss økonomisk, men også gjennom bønn for prosjektet. 

Slik kan du hjelpe
1. Bidra til kjøpet av menighetshuset
Vi trenger totalt kr 500.000 for å kunne kjøpe Vardø Menighetshus, og mangler fortsatt omtrent kr 230.000 for å klare det. Dette er vår høyeste prioritet akkurat nå. Du kan hjelpe oss ved å støtte vår spleis eller gi en gave på Vipps eller bankkonto.

2. Hjelp oss med husleien i mellomtiden
Mens vi samler inn penger til kjøpet, leier vi lokalet midlertidig. Dette koster kr 5.000 per måned. Hvis du ønsker, kan du være med og dekke hele eller deler av dette beløpet.

3. Bli fast giver
Vi trenger flere faste givere til Bønn for Finnmark, slik at vi kan dekke de månedlige utgiftene og videreutvikle arbeidet i Vardø og resten av Finnmark.

GAVEINFORMASJON
Vipps: 44465
Vipps-lenke: https://qr.vipps.no/donations/44465
Bankkonto: 4612.68.06329

Spleis – til kjøp av Vardø Menighetshus: 
Nytt liv til Vardø menighetshus – et bønnehus lengst nordøst i Norge
Spleis-lenke: https://www.spleis.no/project/495007 

Du kan også bli fast giver ved å bruke Vipps.

Møtevirksomheten vår i juni/juli

Arbeidet i Vardø
I juni hadde vi møte søndag 7. juni og dagene 11.-13. juni arrangerte vi Bønnedager på Vardø Menighetshus sammen med et team av studenter fra Bergen. Bønnedagene ble veldig fine, og vi opplevde å bli styrket disse dagene. Vi hadde det meste av møtene på Vardø Menighetshus, men fredag hadde bønn, nattverd m.m på Skagen og på lørdag var vi blant annet på Vardøhus festning og sang lovsanger og badå. 

Ellers ble det av flere forskjellige grunner tidlig sommerferie for arbeidet vårt i Vardø, da flere av de faste medarbeiderne reiste vekk. Vi starter opp igjen etter ferien tidlig i august.

Mediearbeid
Ved siden av møtevirksomheten produserer vi TV-programmer for Miracle Revival Channel. Programmene sendes hver lørdag kl. 17.30. Programmene går i reprise på tirsdager kl. 13.30. Du kan se dem på nett-TV eller Apple-TV. Hvis du ikke får sett dem på direkten, så er det også mulig å se dem på Youtube eller du finner dem på vår FB-side.

Møtevirksomhet ellers i Finnmark
Selv om vi tok tidlig ferie i Vardø, så har Jørn-Ivar vært og talt på møter i Tana Pinsemenighet og Filadelfia Vadsø i slutten av juni. I juli har vi ikke hatt noen møter. 

Møter i juni
Søndag 07. juni kl. 18.00 Vardø Menighetshus

Torsdag 11. juni-lørdag 13. juni Bønnedager på Vardø Menighetshus (Team av studenter fra Bergen)
Torsdag 11. juni kl. 18.00 Bønn og lovsang
Fredag 12. juni kl. 11.00 Bønn og lovsang
Fredag 12. juni kl. 12.00 Bønn på Skagen i Vardø
Fredag 12. juni kl. 18.00 Bønn og lovsang
Lørdag 13. juni kl. 11.00 Bønn og lovsang
Lørdag 13. juni kl. 12.00 Bønn på Vardøhus festning
Lørdag 13. juni kl. 18.00 Kveldsmøte 

Søndag 21. juni kl. 11.00 Tana Pinsemenighet
Søndag 28. juni kl. 11.00 Filadelfia Vadsø 

Bønnemøter i juni
Mandager kl. 10.30 Bønnemøte på Teams (hver uke) (Fram til og med 22. juni) 
Torsdag 04. juni kl. 18.00 Frelsesarmeen Vadsø, Felles Bønnemøte for Vadsø/Vardø




Videre planer for vårt arbeid i Vardø og Finnmark
I tiden framover vil vi fortsette arbeidet med å samle inn midlene som trengs for å kjøpe Vardø Menighetshus gjennom spleis, Vipps og bankkonto. Vi vil også begynne arbeidet med å planlegge arbeidet vårt for høsten i begynnelsen av august. 

Vi ønsker å satse på å arrangere flere bønnehelger på Vardø Menighetshus til høsten. Foreløpig legger vi opp til minst to stykk. Den første blir 21.-23. august og den andre blir i første halvdel av november, dato er enda ikke helt klar. I september planlegger Beate og Jørn-Ivar også å reise en tur sørover. Planen er å blant annet å delta på Nasjonalt Bønneråds konferanse i Levanger «Sammen for Hans ansikt», 24.-27. september. 

Ta gjerne kontakt dersom dere ønsker å komme til Vardø for å be, så prøver vi å legge tilrette for dette. Vi tar gjerne imot enkeltpersoner og mindre Team. Vi ønsker også å arrangere flere bønnehelger eller tilsvarende opplegg. Ikke vær redd for å ta kontakt, dersom du/dere ønsker å være med på et slikt arrangement, så planlegger vi dette sammen. 

Våre møter i august
Vi planlegger å starte opp med møtevirksomheten vår i Vardø allerede søndag 2. august. Deretter vil det i utgangspunktet bli møter på Vardø Menighetshus hver søndag. Vi starter også opp med ukentlige bønnemøter tirsdag 4. august. Som tidligere nevnt blir det også Bønnehelg fredag 21.-søndag 23. august på Vardø Menighetshus. 

Når det gjelder vår møtevirksomhet ellers i Finnmark, så har vi ikke lagt noen planer så langt. Eventuelle møter vil bli publisert på vår FB-side og nettside. 

Planen er å stare opp igjen med bønnemøtene på Teams mandag 17. august kl. 10.30. Følg med på vår FB-side og nettside for eventuelle endringer og link til møtet. 

Dette er planene slik de ser ut nå, men det kan komme endringer underveis. Følg gjerne med på nettsiden vår og Facebook-siden for oppdatert informasjon om møtevirksomheten i august.

Foreløpige møter i august
Søndag 02. august kl. 18.00 Vardø Menighetshus
Søndag 09. august kl. 18.00 Vardø Menighetshus
Søndag 16. august kl. 18.00 Vardø Menighetshus

21.-23. august Bønnedager på Vardø Menighetshus
Fredag 21. august kl. 18.00 Bønn og lovsang
Lørdag 22. august kl. 11.00 Bønn og lovsang
Lørdag 22. august kl. 18.00 Bønn og lovsang
Søndag 23. august kl. 11.00 Bønn og lovsang
Søndag 23. august kl. 18.00 Søndagsmøte

 Søndag 30. august kl. 18.00 Vardø Menighetshus

Bønnemøter framover
Mandager kl. 10.30 Bønnemøte på Teams (hver uke) (Fra og med mandag 17. august) 
Tirsdag 04. august kl. 18.00 Bønn og lovsang, Vardø Menighetshus
Tirsdag 11. august kl. 18.00 Bønn og lovsang, Vardø Menighetshus
Tirsdag 18. august kl. 18.00 Bønn og lovsang, Vardø Menighetshus
Tirsdag 25. august kl. 18.00 Bønn og lovsang, Vardø Menighetshus
Tirsdag 01. september kl. 18.00 Bønn og lovsang, Vardø Menighetshus

Be gjerne for planene om et bønnehus i Vardø, for kjøpet av Vardø Menighetshus og for arbeidet til Bønn for Finnmark i Vardø og resten av Finnmark. Vi er svært takknemlige for all støtte og forbønn.

Guds Fred! 
Beate og Jørn-Ivar Holmgren




Bønneemner m.m
	Bønneemner for mai:

	Vi ber for Vardø kommune:
- Ordfører: Tor-Erik Labahå
- Kommunedirektør: Hallgeir Sørnes
- Innbyggere: 1.969
	Vi ber for Finnmark fylkeskommune:
- Fylkesordfører: Hans-Jacob Bønå 
- Fylkeskommunedirektør: Kjersti Vevstad
- Innbyggere i Finnmark: 75.288

	- Be for Vadsø og Vestre Jakobselv. Vi ber om vekkelse og at folket skal søke Jesus og bli frelst.
	- Be for Kirkenes, Bjørnevatn, Hesseng og Bugøynes. Vi ber om vekkelse og at folket skal søke Jesus og bli frelst.

	- Be om at Bønn for Finnmark skal lykkes med å starte et Bønnehus i Vardø.
	- Be om vekkelse over Vardø og Kiberg og at folket skal søke Jesus og bli frelst.

	- Vi ber for sametingspresident Silje Karine Muotka og sametingsrådene Maren Benedicte Nystad Storslett, Jon-Christer Mudenia, Paul Bendikk Jåma og Ann-Elise Finbog
	Vi ber for Måsøy kommune:
- Ordfører: Ingrid Majala
- Kommunedirektør: Fredrik Schevik Johnson
- Innbyggere: 1096

	- Be om at mange skal komme til Vardø for å delta på bønnehelgene m.m som blir arrangert av Bønn for Finnmark.
	- Be for molo til molo prosjektet og byggingen av en ny ytre molo i Vardø. Be om at dette skal lykkes.

	- Be for Finnmarksbrigaden, Porsanger bataljonen, Finnmarks heimevernsdistrikt (HV-17) og Banak flystasjon.
	- Be for Bønn for Finnmarks TV-sendinger på Miracle Revival Channel hver lørdag. Be om at de skal lykkes og bli til en velsignelse for arbeidet til Bønn for Finnmark.

	- Be for Tana, Varangerbotn og Nesseby. Vi ber om vekkelse og at folket skal søke Jesus og bli frelst.
	- Be for sykehjemmet i Måsøy. Be for de ansatte og de som bor der. Be også om at de skal få høre om Jesus og komme til tro på Ham.

	- Be om flere finnmarkinger som vil være med å bygge Guds rike i Finnmark. Høsten er stor, men arbeiderne få.
	- Be om fred mellom Israel, USA og Iran og mellom Russland og Ukraina og at krigene skal ta slutt.

	- Be om at man skal lykkes med å bygge opp et abortforebyggende arbeid ved sykehusene i Tromsø, Hammerfest og Kirkenes
	- Be for barnehagen og barne- og ungdomsskolene i Måsøy. Be også om gode oppvekstforhold for alle barn og unge i Måsøy kommune

	- Be om at Bønn for Finnmark skal klare å samle inn midlene som trengs for å kjøpe Vardø Menighetshus.
	- Be for Båtsfjord, Berlevåg og Kongsfjord. Vi ber om vekkelse og at folket skal søke Jesus og bli frelst. 

	- Be for Norges statsminister Jonas Gahr Støre og regjeringen. Be også for Kongen og dronningen og resten av kongefamilien.  
	- Be for Kjøllefjord, Lebesby, Mehamn og Gamvik. Vi ber om vekkelse og at folket skal søke Jesus og bli frelst.

	- Be for folket i Måsøy. Vi ber om vekkelse og at folket skal søke Jesus og bli frelst.
	- Be om at barn, ungdommer og familier i Vardø skal få høre om Jesus og komme til tro på Ham.



	Bønnemøter for Bønn for Finnmark på Teams

	Mandag 17. august kl. 10.30
	Mandag 31. august kl. 10.30

	Mandag 24. august kl. 10.30
	


Vi har nå flyttet bønnemøtene til Teams, og vi vil gjerne invitere flere til å være med. Trenger du hjelp for å komme i gang, er du velkommen til å kontakte oss på mobil 917 73 038. For å delta fra PC, Mac eller mobil trenger du bare å trykke på lenken nedenfor. Vi håper vi sees.
	Påloggingsinformasjon for bønnemøtene på Teams

	Delta på Teams-møtet:
https://teams.live.com/meet/9374325988531?p=D4RumDsilYggmZTErb
	
	


Kjenner dere noen som kunne tenke seg å delta på bønnemøtene på Teams eller motta disse e-postene? Send oss gjerne navn og e-postadresse, så legger vi dem til på listen.

Opplysningene kan dere sende oss i egen melding pr: 
· E-post: kontakt@bonnforfinnmark.no 
· Mobil: 917 73 038                                                                                                                                                                                                                                                                                                                                                                                                                                                                                                                                                                                                                                                                                                                                      
Har dere forslag til bønneemner, eller ønsker personlig forbønn, kan dere sende oss en e-post til bonn@bonnforfinnmark.no. Se også vår FB-side: Bønn for Finnmark
	Steder i Finnmark som du kan be for:

	Kirkenes
Hesseng
Bugøynes
Bjørnevatn
Neiden
Vadsø
Vestre Jakobselv
Vardø
Kiberg
Berlevåg
Båtsfjord
Mehamn
Gamvik
Kjøllefjord
Lebesby
Varangerbotn
Nesseby
Ifjord
Tana bru
Austertana
Olderfjord
Kistrand
Indre og Ytre Billefjord
Smørfjord
Lakselv
Børselv
Skoganvarre
Honningsvåg
Nordvågen
Havøysund
Hasvik
Sørvær
Breivikbotn
	Karasjok
Maze (Masi)
Kautokeino
Láhpoluoppal
Alta
Talvik
Kåfjord
Kviby
Storekorsnes
Nyvoll
Korsfjord
Rafsbotn
Tverrelvdalen
Øvre Alta/Eiby
Loppa øy
Øksfjord
Øksfjordbotn
Nuvsvåg
Bergsfjord
Sandland
Tverrfjord
Sør-Tverrfjord
Kvalsund
Skaidi/Repparfjord
Kokelv
Neverfjord
Stallogargo
Hammerfest
Rypefjord
Forsøl
Hønseby
Akkarfjord
Klubbukt

